Diari Oficial de la Generalitat Valenciana


Sumari del DOGV 3094, del 07-10-1997 (1997/10298)

RESOLUCIÓ de 22 de setembre de 1997, del director general de l'Esport de la Conselleria de Benestar Social, per la qual es convoca un examen extraordinari per obtenir el títol de Patró d'Embarcacions d'Esplai, Patró de Iot i capità de Iot.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3094

Data del DOGV
:   07-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10769


Organisme emissor
:   Conselleria de Benestar Social

Tipus de document
:   Resolució

3331 RESOLUCIÓ de 22 de setembre de 1997, del director general de l'Esport de la Conselleria de Benestar Social, per la qual es convoca un examen extraordinari per obtenir el títol de Patró d'Embarcacions d'Esplai, Patró de Iot i capità de Iot. [97/X10559]
  
L'Ordre de 17 de juny de 1997, del Ministeri de Foment, per la qual es regulen les condicions per al govern d'embarcacions d'esplai, publicada en el Boletín Oficial del Estado núm. 158, de 3 de juliol de 1997, modifica totes les titulacions nàutiques esportives, i extingeix els programes i les condicions d'accés vigents, no obstant això, la norma estableix que vigirà durant sis mesos des de la publicació en el Boletín Oficial del Estado. Fet que suposa un període transitori en què la Generalitat Valenciana, en exercici de les competències, pot continuar aplicant la normativa que s'extingirà.
  
L'Ordre de 27 de gener de 1997, de la Conselleria de Cultura, Educació i Ciència de la Generalitat Valenciana, publicada en el Diari Oficial de la Generalitat Valenciana núm. 2.922, de 4 de febrer de 1997, per la qual s'establia el calendari anual d'exàmens per obtenir els títols per a governar embarcacions d'esplai de l'any 1997.
  
Ateses les instàncies interessades es fa necessària la realització d'una convocatòria extraordinària d'exàmens, a fi d'oferir una oportunitat més a les persones immerses en el procés per obtenir alguna de les titulacions nauticoesportives vigents actualment, de manera que puguen contemplar els aspectes pendents (assignatures suspeses, dies de mar, etc.) que en permeta l'accés a la titulació que correspon, d'acord amb els programes extingits.
  
Cal assenyalar que a conseqüència dels canvis estructurals de la Generalitat Valenciana i del Govern Valencià, el passat mes de febrer, la Direcció General de l'Esport i el Centre d'Esports de la Mar, que actualment estan adscrits a la Conselleria de Benestar Social, segons estableix el Decret 25/1997, de 22 de febrer, del Govern Valencià, pel qual es determina el nombre i la denominació de les Conselleries, publicat en el Diari Oficial de la Generalitat Valenciana núm. 2.937, de 24.02.97, el Decret 4/1997, de 26 de febrer, del president de la Generalitat Valenciana, pel qual s'assignen les competències a la Presidència i a les Conselleries, publicat en el Diari Oficial de la Generalitat Valenciana núm. 2.940, de 27.02.97, i el Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social, publicat en el Diari Oficial de la Generalitat Valenciana núm. 2.942, de març de 1997.
  
El Decret 188/1996, de 18 d'octubre, del Govern Valencià, pel qual es crea el Centre d'Esports de la Mar de la Generalitat Valenciana, publicat en el Diari Oficial de la Generalitat Valenciana núm. 2.863, de 06.11.96, determinava la dependència a la Direcció General de l'Esport, i capacitava aquesta per exercici les funcions de les seus competències.
  
Per tot això, resolc
  
Primer
  
Convocar els exàmens extraordinaris per obtenir els títols de patró d'embarcacions d'esplai, de patró de iot i de capità de iot, els quals tindran lloc els dies 14 i 15 de novembre de 1997 en la província de Castelló.
  
Segon
  
En allò que no preveu aquesta resolució serà d'aplicació l'Ordre de 27 de gener de 1997, de la Conselleria de Cultura, Educació i Ciència, i la normativa estatal en la matèria.
  
Aquesta resolució vigirà l'endemà de la publicació en el Diari Oficial de la Generalitat Valenciana.
  
Contra aquesta resolució, que esgota la via administrativa, es pot interposar recurs contenciós administratiu en el termini de dos mesos, comptadors des del dia de la publicació, segons estableix l'article 58.3 de la Llei de la Jurisdicció Contenciosa Administrativa, davant la sala contenciosa administrativa del Tribunal Superior de Justícia de la Comunitat Valenciana. Interposar aquest recurs requereix la comunicació prèvia a la Direcció General de l'Esport de la Conselleria de Benestar Social.
  
Tot això, d'acord amb el que estableixen els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.